ફોર્ટિસ હેલ્થકેરે બુધવારે કહ્યું હતું કે તેણે તેના સ્થાપક સિંઘ બંધુઓ-માલવિંદરસિંગ અને શિવિંદરસિંઘ- પાસેથી ૫૦૦ કરોડ રૂપિયાની વસૂલાત કરવા માટે કાનૂની પ્રક્રિયા શરૂ કરી દીધી છે. તપાસમાં માલૂમ પડ્યું છે કે સિંઘ બંધુઓને લોન આપવામાં યોજનાબદ્ધ ભૂલો થઈ હતી અને તેમને વધુ પડતી સત્તા આપી દેવાઈ હતી. બન્નેને બોર્ડની મંજૂરી વગર જ અને કોઈ ગેરન્ટી વગર લોન આપી દેવાઈ હતી. ફોર્ટિસ હેલ્થકેર ફેબ્રુઆરીમાં એક સ્વતંત્ર લીગલ ફર્મ લુથરા એન્ડ લુથરા મારફતે તપાસ કરાવી હતી જેમાં માલૂમ પડ્યું હતું કે સિંઘ બંધુઓએ ૫૦૦ કરોડ રૂપિયા ચૂપચાપ પોતાના માટે અલગ કરી લીધા હતા. રિપોર્ટ હવે સેબી અને સિરીયસ ફ્રોડ ઈન્વેસ્ટિગેશન ઓફિસ(SFIO)ને સોંપી દેવાયો છે.